section_heading: Arboretum danas
paragraph_text: Park je podijeljen na dva dijela: donji (ravničarski, u kojem su vrt i dvorac) i gornji (šumski dio koji se prostire po brežuljcima). Popisom iz 1963. utvrđeno je da je tada u parku bilo 4927 primjeraka bjelogoričnog drveća, 8651 crnogorično stablo, 13 primjeraka zimzelene bjelogorice, 299 bjelogoričnih grmova, 86 zimzelenih grmova, 10 crnogoričnih grmova, 14 penjačica i 16 povijuša, ukupno 14 016 primjeraka, odnosno 182 različite vrste.<ref>Perivoj dvorca Opeka Pristupljeno 3. rujna 2013. Šumarski institut Jastrebarsko je popisom iz 2006. ravničarskog dijela arboretuma utvrdio stanje od 2816 biljnih jedinki koje su razvrstane u 180 taksonomskih jedinica, 86 rodova i 44 porodice.<ref>Botanički vrtovi i arboretumi Hrvatske - Zagreb, 2011. Pristupljeno 3. rujna 2013. U parku je očuvano i nekoliko izvornih klupa od kamena iz 19. stoljeća.